3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α.18418/247 της 22 Ιουλ./3 Σεπτ.  1969 (ΦΕΚ Β΄ 555) Περί αναπροσαρμογής του ανωτάτου ορίου των διαγραπτέων ποσών εκ μικροπροσκομμάτων. Λαβόντες υπ’ όψιν: 1)Το άρθρ. 26ον του Νόμ. 1805/51 «περί κυρώσεως του Α.Ν. 1419/50 «περί κυρώσεως του πρωτοκόλλου του Αννεσύ» και άλλων τινών διτατάξεων, 2)την απασχόλησιν και τας δυσχερείας των Τελωνειακών Αρχών δια την είσπραξιν μικροποσών εκ διαπιστουμένων παρά της Δ/νσεως Τελωνειακού Ελέγχου προσκομμάτων, αφορώντων εις πράξεις λαμβανούσας χώραν κατά κανόνα εις χρόνον πολύ προγενέστερον της επιδιωκομένης εισπράξεως, και 3)της υπ’ αριθ. 13933/28.6.1969 αναφοράν της Δ/νσεως Τελωνειακού Ελέγχου περί της διευκολύνσεως ήτις προέκυψεν εις το έργον του ελέγχου των παραστατικών και της ταχυτέρας διεξαγωγής τούτου δια του μέτρου της διαγραφής των εκ προσκομμάτων μικροποσών, ληφθέντος δια της υπ’ αριθ. Α.30494/10.12.64 αποφάσεως ημών και περί της ανάγκης αναπροσαρμογής του ανωτάτου ορίου των διαγραπτέων ποσών εκ μικροπροσκομμάτων, αποφασίζομεν: «1.Τα διαπιστωθέντα ή διαπιστούμενα από τη Δ/νση Ελέγχου Τελωνειακών Αρχών προσκόμματα σε παραστατικά έγγραφα μέχρι ποσού 500 δραχμών κατά πράξη για δασμούς, φόρους, τέλη και λοιπές επιβαρύνσεις, δεν εισπράττονται σε βάρος του οφειλέτη, ούτε καταλογίζονται σε βάρος των Τελωνειακών Υπολόγων. 2.Ειδικώτερα για τα Τελωνεία τελωνισμού Ταχυδρομικών Δεμάτων το ως άνω ποσό ορίζεται μέχρι 600 δραχμές. 3.Διαγραφή οιωνδήποτε προσκομμάτων δεν ενεργείται, εφόσον, κατά την κρίσιν, του Δ/ντού της Δ/νσεως Ελέγχου Τελωνειακών Αρχών, η μη είσπραξη ή η πλημμελής είσπραξη από την Τελωνειακή Αρχή που ελέγχεται δεν είναι τυχαία, αλλά διενεργείται καθ’ υποτροπή ή οφείλεται σε δόλο ή βαρειά αμέλεια. Οι παρ.1, 2 και 3 τροποποιήθησαν ως άνω από την Α.1095/91/.11-25 Ιουν.1980 (ΦΕΚ Β΄510) απόφ. Υπ. Οικονομικών. 4.Η παρούσα δημοσιευθήτω δια της Εφημερίδος της Κυβερνήσεως. 30.Θ.α.2-3 Απλοποίηση Τελωνιακών Διατυπώσεων 